Odense Adresse-Contoirs Efterretninger, 1844-01-12
Borgerrepræsentantvalg. J Roeskilde bleve Kjøbmand S. F. Kornerup og Reebslagerm. R. Lassen gjenvalgte. Af Byens 236 valgberettigede Bor ere mødte ikkun 52. - J Ringkjøbing, Kjøbmand J. Rindom (gjenvalgt) og Gjæstgiver M. Kamp. Den 2de om Morgenen Kl. 7 udbrød Jld i den en halv Miil fra Roeskilde liggende Landsbye Windinge. hos en Fæstehuusmand. Jlden, der formenes at være paasat, opkom i en Halmstak, der stødte op til Husets østre Gavl, og omspændte i mindre end en halv Time ikke alene dette Huus, men ogsaa et dertil stødende, hvilke begge aldeles afbrændte. Noget af Jndboet, der ikke var assureret, blev reddet, men endeel deraf tilligemed Foder og Sæd brændte. J Flensborg vedvarer det skjændige Uvæsen imod Fruentimmer. J Løverdags bibragtes endog ved høi lys Dag tæt udenfor Staden en Kone, og samme Dags Aften en Pige Saar med et skarpt Jnstrument, uden at Man var istand til at faae fat paa Gjerningsmanden, skjøndt Politiet har opbudt Alt, hvad der staaer i dets Magt, og har brugt sine Betiente baade tilhest og tilfods. Borgerne leve i idelig Ængstelse, og ingen Fruentimmer vove sig meer ud om Aftenen paa Gaden uden mandlig Leedsagelse, skjøndt en stor Masse Mennesker nu hver Aften bølger sig igjennem Gaderne. Hvert Øieblik hører Man Raabet: "Man har ham: men snart erfarer Man, at det kun er en Beskjænket, som Politiet anviser frit Natteqvarteer. J den sidste Tid skal Man ogsaa have nærmet sig Mandfolk, og bagfra oversprøitet dem med Vitriol, uden at Man imidlertid endnu veed, om det skeer af de samme Skurke, som saare Fruentimmerne. Under disse Omstændigheder føler Man stærkt Savnet af Militair i Hertugdommets største Stad. Underlægen ved fjortende Jnfanteribataillon, Hr. Fencher, meddeler i Flensb. Zeitung følgende Oplysninger om de den 10 Decbr. f. A. forefaldne Optøier i Rendsborg: "Opfordret fra flere Sider, finder jeg mig foranlediget til at meddele Dem efterstaaende Erklæring eller snarere en simpel Fremstilling af det Natten mellem den 10 og 11 Decbr. stedfundne Uvæsen. Jeg kom nemlig den nævnte Nat, ved at gaae hjem igjennem den Gade, hvori Rector Pohl boer, hos hvem Landinspecteur Tiedemann logerede, da der udbragtes et Pereat udenfor den herværende Amtmands Huus. For at erfare hvad der videre vilde foregaae, blev jeg staaende. Man bragte nu Tiedemann et Hoch", og medens han takkede, blev min Nærværelse bemærket af Bundtmager Oldenburg, som var med i Toget, og som ikke saasnart blev mig vaer, førend han udbrød: "Herer skjulte Danske imellem os, bort med de Danske. Ved mit leende hertil henkastede Svar: "skal det være strax fik den nævnte Oldenburger Berserkergang, og søgte at trænge ind paa mig, idet han tilføiede: forbandede Plastersmører". Advocat Wiggers nærmede sig mig nu, gav mig det Raad at gaae bort, og fra en anden Side hørte jeg tydelig raabe: De bliver reven i Stykker. Da jeg nu ogsaa selv begyndte at befrygte et alvorlig Angreb, trak jeg min Kniv, for i fornødent Fald at kunne forsvare mig, idet jeg svarede: "da jeg ikke har fornærmet Nogen, saa vil jeg ikke flygte, allermindst for noget Pak", hvorpaa Man lod mig i Fred. Dette er en simpel og sand Beretning om det den nævnte Nat Forefaldne, en Beretning, som jeg, naar forlanges, kan bekræfte med Eed. Jmidlertid holder jeg mig i Sandhedens Navn forpligtet til Slutning at erklære, at Oldenburgs nederdrægtige Opførsel blev misbilliget af Flere. Dannevirke beretter, at da de Hoboister, der spillede ved det Gilde som nogle Advocater den 10 Decbr. i Rendsborg havde anrettet til Tiedemanns Ære, uden Tilladelse tillige musicerede paa Gaden om Natten efterat Tappenstregen var gaaet, saa ere de blevne tagne i Krigsforhør og idømt resp. fra 24 til 48 Timers Vagtarrest.